MATCH เผยงบฯ Q3/58 ขาดทุนเพิ่ม 91% หลังรายได้จากการขายและบริการลดฮวบ
MATCH เผยงบฯ Q3/58 ขาดทุนเพิ่ม 91% หลังรายได้จากการขายและบริการลดฮวบ โดยงบฯ Q3/58 ขาดทุนสุทธิ 22.81 ลบ. ขาดทุนเพิ่มขึ้น 91% จากปีก่อนที่ขาดทุน 11.96 ลบ. ขณะที่ งวด 9 เดือนขาดทุนสุทธิ 35.64 ลบ. เทียบจากช่วงเดียวกันปีก่อนที่มีกำไรสุทธิ 9.13 ลบ.
10 พ.ย. 2558

บริษัท แม็ทชิ่ง แม็กซิไมซ์ โซลูชั่น จำกัด (มหาชน) หรือ MATCH รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 22.81 ล้านบาท หรือขาดทุนสุทธิ 0.04 บาทต่อหุ้น ขาดทุนเพิ่มขึ้น 91% จากช่วงเดียวกันของปีก่อนที่มีผลขาดทุนสุทธิ 11.96 ล้านบาท หรือขาดทุนสุทธิ 0.02 บาทต่อหุ้น
ขณะที่ ผลการดำเนินงานช่วง 9 เดือนแรกขาดทุนสุทธิ 35.64 ล้านบาท หรือ 0.07 บาทต่อหุ้น เทียบจากช่วงเดียวกันของปีก่อนที่มีกำไรสุทธิ 9.13 ล้านบาท หรือ 0.02 บาทต่อหุ้น
โดยผลการดำเนินงวด 3 เดือนขาดทุนเพิ่มขึ้น เหตุรายได้จากการขายและบริการลดลง เนื่องจากรายได้จากการผลิตภาพยนตร์โฆษณา รวมถึงรายได้จากธุรกิจให้บริการและให้เช่าอุปกรณ์ในการถ่ายทำ และรายได้จากการรับจัดกิจกรรมที่ลดลง